Gedagte vir die dag: God hoor jou gebede   Foto: Ben White/unsplash.com Die Here sorg vir dié wat reg doen, en Hy luister na hulle gebede. (1 Petrus 3:12) God luister nie net aandagtig na elke gebed nie, Hy beantwoord ook elke gebed. God antwoord dalk met ’n ja of nee of wag eers – net soos liefdevolle ouers op hulle kinders se versoeke antwoord. ’n Ja op elke versoek sal jou bederf en jou welstand bedreig. ’n Nee op elke versoek sal egter wraaksugtig, suinig en afbrekend wees. Om lank te moet wag vir elke versoek sal jou frustreer. God antwoord altyd jou gebede met dit wat Hy weet die beste is vir jou. Om te weet dat God altyd luister en antwoord, behoort jou te inspireer om sonder ophou te bid, selfs al is sy antwoord nie die een wat jy verwag het nie. Hoe kan jy meer sensitief wees om die maniere raak te sien waarop God jou gebede beantwoord?